35 Knoxgore Road, in St Michaels on Sea, is 'n knus tuinkothuisie, ongeveer 54 vierkante meter groot, in 'n veilige omgewing wat 'n ideale vakansie-blaaskans vir 'n klein gesin bied. Die kothuis het 'n slaapkamer, 'n badkamer, sitkamer, eetarea en kombuis. Die privaat kothuis het 1 onderdakparkeerplek en 'n privaat braaiplek. Dit is ideaal geleë naby winkelsentrums en die hoofswemstrand is net 1 km van die kothuis af.
Daar is 'n TV met OpenView HD-kanale, 'n DVD-speler.
Dit is 'n fantastiese plek vir jou volgende gesinsvakansie. Die tuinkothuis is in 'n woonbuurt geleë, is volledig toegerus en het slaapplek vir tot 4 gaste…
Dit is 'n fantastiese plek vir jou volgende gesinsvakansie. Die tuinkothuis is in 'n woonbuurt geleë, is volledig toegerus en het slaapplek vir tot 4 gaste. Al die nodige meubels en toebehore is ingesluit. Die eenheid het 'n dubbelbed in die hoofslaapkamer en 2 enkelbeddens en 'n slaapbank in die sitkamer.
Knoxgore Garden Cottage word goed in stand gehou, is onlangs opgeknap, stylvol versier en is geleë in 'n gewilde strand-oord genaamd St Micheals by Shelly Beach. Uvongo en Margate is op jou drumpel.
St Michaels on Sea is 'n klein kusdorpie aan die Suidkus tussen Margate en Port Shepstone. Hierdie gedeelte van die KwaZulu-Natalse kus staan bekend as die Hibiskuskus. Die dorpie is rustig en idillies en spog met wonderskone natuurtonele en ongerepte strande. Hierdie eienskappe lok baie besoekers. Die hoofswemstrand by die mond van die Umhlangeni-rivier is veral gewild onder swemmers en branderplankryers.
St Michaels on Sea is 'n branderplankparadys vir plaaslike inwoners en toeriste. Die water is warm en die golwe is groot en perfek vir branderry. Seilplankryers, jetski-ryers en boot-entoesiaste is mal oor die plek. Daar is ook 'n paar gewilde visvangplekke en pragtige getypoele.
Die Indiese Oseaan se warm water vloei langs hierdie kuslyn verby en daar is 'n wonderwêreld wat wag onder die oppervlak! Skubaduik of snorkel en verlustig jou in die pragtige tropiese visse en koraalriwwe. 'n Onderwaterkamera is 'n moet in hierdie helder water waarin haaie, jellievisse, roofvisse en pylstertvisse vaartbelyn rondswem.
As hierdie doendinge vir jou te uitputtend klink, kan jy bloot rustig rondwandel, ontspan en sonbaai op St Michaels se warm sandstrand. 'n Tydjie by St Michaels stel nooit teleur nie. Die dorpie is klein, maar is 'n ideale vakansiebestemming. Dis 'n rustige plekkie waar stadsjapies kan kom ontspan.
'n Bespreking by Knoxgore Garden Cottage sluit in:
Gaste wat na Knoxgore Garden Cottage gekyk het, het ook belangstelling getoon in die volgende lekke plekke:
Vanaf R250 R225 per nag (plek&nbspvir 4)
Erfdeel 2041, Knoxgore-weg 35, St Michaels On Sea, 4276, KwaZulu-Natal